
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	5 septembrie 2017

	Nr.
	4c-7/294


RAPORT  SUPLIMENTAR 
asupra propunerii legislative pentru modificarea alin.(5) al art.6 din Legea (r) nr.61 din 22/09/1993
În temeiul art.104 alin.(3) din Regulamentul Camerei Deputaţilor, republicat, cu modificările şi completările ulterioare, propunerea legislativă pentru modificarea alin.(5) al art.6 din Legea (r) nr.61 din 22/09/1993 a fost retrimisă Comisiei pentru muncă şi protecţie socială, prin adresa 
nr. Plx 603/2013 din 4 iunie 2014, în vederea reexaminării şi întocmirii unui nou raport.
Propunerea legislativă are ca obiect de reglementare modificarea alin.(5) al art.6 din Legea nr.61/1993, în sensul ca plata alocaţiei de stat pentru copii să se poată face şi pentru perioadele anterioare introducerii cererii de plată, dar nu mai mult de 3 ani de la naşterea copilului, în loc de 12 luni, aşa cum este în prezent.

În urma reluării dezbaterilor în şedinţa din 31 august 2017, membrii Comisiei au hotărât, cu unanimitate de voturi, menţinerea soluţiei iniţiale, de respingere a propunerii legislative, exprimată în raportul depus cu nr. 4c-7/764 în data de 6 februarie 2014.

La lucrări şi-au înregistrat prezenţa 16 deputaţi, din totalul de 21 membri ai comisiei.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, doamna Mihaela Grecu, director în cadrul Ministerul Muncii şi Justiţiei Sociale.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 
Propunerea legislativă a fost respinsă de Senat în şedinţa din 9 decembrie 2013.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,


Adrian Solomon



Violeta Răduţ

Întocmit,

Consilier parlamentar Sorina Szabo

